Reidar Berge

**Reidar Berge** (født 1922 -  2006) var norsk kunstmaler og billedhugger.

Berge var en aktiv maler i hjembyen Stavanger med en omfattende produksjon av malerier som spenner over et vidt spekter av motiv. Han deltok i en rekke separatutstillinger og kollektivutstillinger, hovedsakelig i Rogaland. Berge var også initiativtaker til et museum i Stavanger, *Reidar Berge-muséet*, for å gjøre arbeidene hans tilgjengelig for publikum. I tillegg er han representert i Rogaland Kunstmuseum og Haugesund Billedgalleri.  

Like før han døde mottok Reidar Berge Kongens fortjenstmedalje i gull, for sin innsats som kunstner og for sin generøse museumsgave til offentligheten.   

## Oppvekst og utdanning
Berge vokst opp i bydelen Øvre Blåsenborg i Stavanger som nest-yngste i en søskenflokk på åtte. Faren Håkon Berge døde da sønnen var seks år, og moren Bertine forsørget familien ved å arbeide i hermetikkindustrien.      

Berge var elev ved Stavanger Tekniske Skole i 1938-1941, der han arbeidet spesielt med litografisk tegning. I 1941 gikk han på Stavanger Tegneskole som elev av Leiv V. Søiland, samtidig som han også fikk undervisning av maleren Thoralf Gjesdal. På slutten av førtitallet var han  elev av billedhoggeren Magnus Vigrestad. I perioden 1961-1964 var han elev ved Statens kunstakademi under Reidar Aulie.    

## Liv og arbeid
I mange år arbeidet Berge som postbud og startet sin formelle kunstnerutdanning først som førtiåring.  

Berges bybilder fra Stavanger vitner om stor kjærlighet til hjembyen.  

På Myklebuststranda, nord for Tananger, hadde Berge hytte og atelier. Mange av motivene hans er hentet herfra. Han likte ikke betegnelsen «kunstmaler», men dnsket å bli kalt «stormmaler».    

## Reidar Berge-muséet
Reidar Berge-museet ble offisielt åpnet av ordfører Leif Johan Sevland 2. desember 2006. Samlingen omfatter 575 registrerte og katalogiserte enkeltverk: 400 malerier, 127 pasteller, 34 skulpturer og 14 tegninger. De fleste maleriene er fra tiden etter 1970.  Muséet drives i dag av Reidar Berges Stiftelse.  

Muséet holder til i en nedlagt hermetikkfabrikk *Mira*, grunnlagt i 1911 og i drift fram til 1943. Navnet fikk fabrikken fra stjernen Mira. Berge kjøpte bygningen i 1994 til bruk som atelier og galleri.  

## Separatutstillinger
* 1959: Stavanger Understøttelsesforening
* 1959: KK-huset på Bergeland
* 1966: Stavanger Kunstforening
* 1966: Sandnes Kunstforening
* 1967: Galleri MA, Stavanger
* 1969: Kunstnerforbundet, Oslo
* 1970: Stavanger Kunstgalleri
* 1970: Sandnes Kunstforening
* 1972: Galleri RA, Stavanger
* 1975: Galleri RA, Stavanger
* 1975: Huset Vårt, Sandnes
* 1976: Stavanger Kunstforening
* 1978: Stord Kunstlag
* 1978: Oasen, Egersund
* 1979: Sandnes Kunstforening
* 1981: Haugesund Billedgalleri
* 1986: Haugesund, arr. Norge-Israelforeningen
* 1987: Stavanger Konserthus
* 1991: Tanangerhallen v/Sola Kimmunes kulturutvalg
* 1992: Sola Kulturhus
* 1992: Stavanger Kunstforening
* 1994: Larvik Kunstforening
* 1999: Galleri Amare, Stavanger
* 2002: Sola Kulturhus
* 2002: Galleri Amare, Stavanger
* 2005: Galleri G, Stavanger

## Kollektivutstillinger
* 1975: Vestlandsutstillingen
* 1974: Bildende Kunstneres Forening Rogaland (BKFR) vandreutstilling
* 1976: BKFR vandreutstilling
* 1977: Vestlandsutstillingen
* 1979: Vestlandsutstillingen

## Gatenavn
Stavanger har hedret ham med *Reidar Berges gate* som ligger i området Banavigå på Storhaug.

## Referanser


## Litteratur
* 

## Eksterne lenker
* Reidar Berge – Om Reidar Berge hos erlingjensen.net
* Reidar Berge Museet
* ''Reidar Berge død''  (Arkivert) – Av M. Holmboe, 3. november 2006, stavangeravis.com